CELEX: 32016R2120
Language: lt
Date: 2016-12-02 00:00:00
Title: 2016 m. gruodžio 2 d. Komisijos įgyvendinimo reglamentas (ES) 2016/2120, kuriuo dėl 3 straipsnio 1 dalyje nurodytų nuostatų iš dalies keičiamas Reglamentas (EB) Nr. 1033/2006 (Tekstas svarbus EEE )

3.12.2016   
            
            
               LT
            
            
               Europos Sąjungos oficialusis leidinys
            
            
               L 329/70
            
         KOMISIJOS ĮGYVENDINIMO REGLAMENTAS (ES) 2016/2120
   2016 m. gruodžio 2 d.
   kuriuo dėl 3 straipsnio 1 dalyje nurodytų nuostatų iš dalies keičiamas Reglamentas (EB) Nr. 1033/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (sąveikos reglamentą) (1), ypač į jo 3 straipsnio 5 dalį,
   pasikonsultavusi su Bendro dangaus komitetu,
   kadangi:
   
               (1)
            
            
               Komisijos reglamento (EB) Nr. 1033/2006 (2) 2 straipsnio 2 dalies 16 punkte daroma nuoroda į Tarptautinės civilinės aviacijos organizacijos (ICAO) dokumento „Procedures for Air Navigation Services – Aircraft Operations“ („Oro navigacijos paslaugų procedūros. Orlaivių naudojimas“, PANS-OPS, dokumentas Nr. 8168), konkrečiai – jo ketvirtojo leidimo (1993 m.), į kurį įtrauktas pakeitimas Nr. 13, 1 tome nustatytas apibrėžtis. Nuo tada, kai buvo priimtas Reglamentas (EB) Nr. 1033/2006, ICAO tą dokumentą iš dalies pakeitė ir priėmė jo penktąjį leidimą (2006 m.), į kurį įtrauktas pakeitimas Nr. 6;
            
         
               (2)
            
            
               Reglamento (EB) Nr. 1033/2006 priede daroma nuoroda į ICAO 2 priedo „Rules of the Air“ („Skrydžių taisyklės“), konkrečiai – jo 2005 m. liepos mėn. dešimtojo leidimo, apimančio visus pakeitimus iki pakeitimo Nr. 42, nuostatas. Nuo tada, kai buvo priimtas Komisijos įgyvendinimo reglamentas (ES) Nr. 428/2013 (3), pradėtos taikyti bendrosios skrydžių taisyklės, priimtos Komisijos įgyvendinimo reglamentu (ES) Nr. 923/2012 (4) ir neseniai dar kartą atnaujintos Komisijos įgyvendinimo reglamentu (ES) 2016/1185 (5). Tose bendrosiose skrydžių taisyklėse, būtent Įgyvendinimo reglamento (ES) Nr. 923/2012 priedo 4 skirsnyje, pateiktos su skrydžių planais susijusios nuostatos; jomis pakeičiamos ankstesnės nuorodos į ICAO 2 priedą;
            
         
               (3)
            
            
               Reglamento (EB) Nr. 1033/2006 priede daroma nuoroda į ICAO dokumento „Procedures for Air Navigation Services – Air Traffic Management“ („Oro navigacijos paslaugų procedūros. Skrydžių valdymas“, PANS-ATM, dokumentas Nr. 4444) nuostatas ir konkrečiai – į jo penkioliktąjį leidimą (2007 m.), į kurį įtrauktas pakeitimas Nr. 4. Nuo tada, kai buvo priimtas Įgyvendinimo reglamentas (ES) Nr. 428/2013, ICAO tą dokumentą iš dalies pakeitė ir neseniai į jį įtraukė pakeitimą Nr. 6. Reglamento (EB) Nr. 1033/2006 priede taip pat daroma nuoroda į ICAO dokumento „Regional Supplementary Procedures“ („Regioninės papildomosios procedūros“, dokumentas Nr. 7030) nuostatas ir konkrečiai – į jo penktąjį leidimą (2008 m.), į kurį įtrauktas pakeitimas Nr. 7. Nuo tada, kai buvo priimtas Įgyvendinimo reglamentas (ES) Nr. 428/2013, ICAO tą dokumentą iš dalies pakeitė ir neseniai į jį įtraukė pakeitimą Nr. 9;
            
         
               (4)
            
            
               kad valstybės narės galėtų vykdyti savo tarptautines teisines prievoles ir užtikrinti derėjimą su ICAO tarptautine reguliavimo sistema, Reglamente (EB) Nr. 1033/2006 pateiktos nuorodos į ICAO 2 priedą, dokumentą Nr. 8168, dokumentą Nr. 4444 ir dokumentą Nr. 7030 turėtų būti atnaujintos;
            
         
               (5)
            
            
               todėl Reglamentas (EB) Nr. 1033/2006 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1033/2006 iš dalies keičiamas taip:
   
               1)
            
            
               2 straipsnio 2 dalies 16 punktas pakeičiamas taip:
               „16.   „terminalo procedūros“– standartinis išskridimas ir atskridimas pagal prietaisus, apibrėžti ICAO dokumente „Procedures for Air Navigation Services – Aircraft Operations“ („Oro navigacijos paslaugų procedūros. Orlaivių naudojimas“, PANS-OPS, dokumentas Nr. 8168, 1 tomas, penktasis leidimas, 2006 m., į kurį įtraukti visi pakeitimai iki pakeitimo Nr. 6).“;
            
         
               2)
            
            
               priedas pakeičiamas šio reglamento priedo tekstu.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 2 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 96, 2004 3 31, p. 26;
   
      (2)  2006 m. liepos 4 d. Komisijos reglamentas (EB) Nr. 1033/2006, nustatantis bendro Europos dangaus priešskrydinio etapo skrydžių planų procedūrų reikalavimus (OL L 186, 2006 7 7, p. 46).
   
      (3)  2013 m. gegužės 8 d. Komisijos įgyvendinimo reglamentas (ES) Nr. 428/2013, kuriuo iš dalies keičiamas Reglamentas (EB) Nr. 1033/2006 dėl jo 3 straipsnio 1 dalyje nurodytų ICAO nuostatų ir panaikinamas Reglamentas (ES) Nr. 929/2010 (OL L 127, 2013 5 9, p. 23).
   
      (4)  2012 m. rugsėjo 26 d. Komisijos įgyvendinimo reglamentas (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų ir iš dalies keičiami Įgyvendinimo reglamentas (ES) Nr. 1035/2011 ir reglamentai (EB) Nr. 1265/2007, (EB) Nr. 1794/2006, (EB) Nr. 730/2006, (EB) Nr. 1033/2006 ir (ES) Nr. 255/2010 (OL L 281, 2012 10 13, p. 1).
   
      (5)  2016 m. liepos 20 d. Komisijos įgyvendinimo reglamentas (ES) 2016/1185, kuriuo dėl bendrųjų skrydžių taisyklių ir veiklos nuostatų dėl oro navigacijos paslaugų ir procedūrų (standartizuotų Europos skrydžių taisyklių C dalies) atnaujinimo ir užbaigimo iš dalies keičiamas Įgyvendinimo reglamentas (ES) Nr. 923/2012 ir panaikinamas Reglamentas (EB) Nr. 730/2006 (OL L 196, 2016 7 21, p. 3).
   
      PRIEDAS
      
         
            „PRIEDAS
            
               3 straipsnio 1 dalyje nurodytos nuostatos
            
            
                     
                        1.
                     
                     
                        Komisijos įgyvendinimo reglamento (ES) Nr. 923/2012 (1) priedo 4 skirsnis.
                     
                  
                     
                        2.
                     
                     
                        ICAO PANS-ATM dokumento Nr. 4444 (penkioliktasis leidimas, 2007 m., su visais pakeitimais iki pakeitimo Nr. 6) 4 skyriaus 4.4 skirsnis „Flight plans“ („Skrydžių planai“) ir 11 skyriaus 11.4.2.2 dalis „Movement messages“ („Skrydžių planų pranešimai“).
                     
                  
                     
                        3.
                     
                     
                        Dokumento Nr. 7030 „Regional Supplementary Procedures“ („Regioninės papildomosios procedūros“) dalies „European (EUR) Regional Supplementary Procedures“ („Europos (EUR) regioninės papildomosios procedūros“, penktasis leidimas, 2008 m., su visais pakeitimais iki pakeitimo Nr. 9) 2 skyrius „Flight plans“ („Skrydžių planai“) ir 6 skyriaus 6.12.3 dalis „Boundary estimates“ („Apskaičiuotasis ribos perskridimo laikas“).
                     
                  
      
      
         (1)  2012 m. rugsėjo 26 d. Komisijos įgyvendinimo reglamentas (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų ir iš dalies keičiami Įgyvendinimo reglamentas (ES) Nr. 1035/2011 ir reglamentai (EB) Nr. 1265/2007, (EB) Nr. 1794/2006, (EB) Nr. 730/2006, (EB) Nr. 1033/2006 ir (ES) Nr. 255/2010 (OL L 281, 2012 10 13, p. 1).“